Newt Gingrich kryeson në garën e republikanëve për president
Votuesit republikanë fillojnë më 3 janar procesin për zgjedhjen e kandidatit që do t’i përfaqësojë në zgjedhjet presidenciale
Kanë mbetur më pak se tre javë para se votuesit republikanë në shtetin Iowa të hedhin votën për kandidatin e preferuar që ata duan t’i përfaqësojë në zgjedhjet presidenciale. Për momentin, epërsi në garë duket se kanë ish-kryetari i Dhomës së Përfaqësuesve Newt Gingrich dhe ish-guvernatori i shtetit Massachusetts, Mitt Romney. Në vazhdim një kronikë mbi fushatën republikane në Uashington: Vetëm pak muaj më parë, Newt Gingrich ishte në fund të anketave në listën e kandidatëve republikanë. Tani ai ndodhet në krye, si në shkallë kombëtare, ashtu edhe në tre shtete të rëndësishme – Iowa, Karolina e Jugut dhe Florida. Por një gjë e tillë mund të bëhet më e vështirë me ashpërsimin e kritikave nga rivali kryesor i zotit Gingrich, ish-guvernatori i shtetit Massachusetts, Mitt Romney: Zoti Romney thotë se rivali i tij, Gingrich është larguar nga parimet konservatore në të kaluarën. Një tjetër konkurent, guvernatori i shtetit Teksas, Rick Perry, në një intervistë kohët e fundit për programin ABC News, përmendi faktin që Gingrich është martuar tre herë: Gingrich nga ana e tij e ka pranuar se ka pasur rrëshqitje në jetën personale: Gingrich pati një efekt përçarës gjatë kohës që ishte kryetar i Dhomës së Përfaqësuesve në vitet 1990. Tani disa republikanë ngrenë pyetjen nëse ai do të jetë president i efektshëm. Ndër to është edhe ligjvënësi Peter King nga Nju Jorku. Për momentin konservatorët duket se preferojnë zotin Gingrich krahasuar me rivalin tjetër, Romney, thotë Peter Brown i Universitetit Quinnipiac: Votuesit republikanë fillojnë procesin e zgjedhjes së kandidatit të tyre më 3 janar në shtetin Iowa.